Συνήθως οι στοιχηματικές εταιρίες δεν χρεώνουν κάποιο ποσό όταν πραγματοποιείτε κατάθεση χρημάτων με κάποια από τις υποστηριζόμενες μεθόδους πληρωμής. Το ίδιο συνήθως ισχύει και στις περιπτώσεις που ζητάτε να προχωρήσετε σε ανάληψη χρημάτων. Τουλάχιστον στα 1-2 πρώτα αιτήματα ανάληψης χρημάτων ανά μήνα δεν υπάρχει κάποια χρέωση, αλλά στη συνέχεια ενδέχεται η στοιχηματική εταιρία να χρεώνει ένα ποσόν της τάξης του 1-5% για την πραγματοποίηση της συναλλαγής. Δεν υπάρχει ωστόσο κάποια κοινή πολιτική, αυτό είναι θέμα που αποφασίζει και υιοθετεί μεμονωμένα η κάθε στοιχηματική εταιρία. Να δώσετε ωστόσο προσοχή στις τραπεζικές μεταφορές χρημάτων, είτε πρόκειται για αποστολή, είτε για λήψη χρημάτων γιατί σχεδόν όλες οι τράπεζες έχουν μικρές ή μεγαλύτερες χρεώσεις. Υπάρχουν περιπτώσεις που οι προμήθειες φτάνουν και τα 15 ευρώ και παραπάνω, ανεξάρτητα από το ποσό της μεταφοράς, γι’ αυτό είτε αποφύγετε την μέθοδο αυτή είτε ρωτήστε σχετικά κάποιον υπάλληλο στην τράπεζά σας για να είστε βέβαιοι.